Noile generaţii XD şi XDC stabilesc noi repere în domeniu

**DAF da start viitorului in transportul profesional şi de distribuţie**

**DAF introduce o gamă complet nouă de camioane profesionale şi de distribuţie de ultimă generaţie la IAA Transportation 2022 din Hanovra. Noua generaţie de serii XD şi XDC stabileşte un nou standard în domeniu în ceea ce priveşte calitatea, siguranţa, eficienţa şi confortul şoferului. Producţia va începe în toamna acestui an, versiunile electrice cu „zero emisii” urmând în 2023.**

* ADN-ul liderilor din domeniu DAF XF, XG şi XG+ este acum disponibil si în segmentul profesional şi de distribuţie
* Versatilitate de primă clasă
	+ Gamă completă de modele XD şi XDC pentru a satisface nevoile clienţilor
	+ Vehicule XDC noi pentru aplicaţii profesionale şi de construcţii
		- Design exterior unic cu bară de protecţie şi grilă robuste
		- Unghi mare de atac şi gardă mare la sol
* Noul standard de siguranţă
	+ Parbriz lat şi geamuri laterale cu linii joase
	+ Cabina pozitionata jos
	+ Noul „Vision Dashboard”
	+ Geam cu vedere la bordură în combiaţie cu un scaun pliabil pentru copilot
	+ DAF Digital Vision System, DAF Corner View, DAF City Turn Assist
* Noul standard în eficienţă
	+ Aerodinamică de top
	+ Noul motor PACCAR MX-11 (220 kW/300 CP – 330 kW/450 CP)
	+ Cutie de viteze automată TraXon nouă ca dotare standard
	+ Usor de carosat
* Noul standard în confortul şoferului
	+ Acces excelent în cabină
	+ Multiple posibilitati de reglare a scaunelor şi a volanului
	+ Cabine spatioase Day, Sleeper şi Sleeper High
	+ Plansa de bord complet digitala cu afişaje personalizabile
	+ Confort excelent în timpul somnului pentru şofer
	+ Deplasare şi manevrare superioare
* Pregătiţi complet pentru viitor
	+ Versiuni electrice cu baterie, cu o gamă largă de motoare electrice şi pachete de baterii
	+ Puteri de la 170 kW (230 CP) până la 330 kW (480 CP).
	+ Pacehe extrem de eficiente, cu 2, 3, 4 sau 5 baterii
	+ Intervale cu zero emisii de la 200 la peste 500 km la o singură încărcare
* Începutul producţiei în toamna anului 2022

Noua generaţie de camioane DAF XD şi XDC pentru aplicaţii profesionale şi de distribuţie au ADN-ul modelelor premiate deja: XF, XG şi XG⁺, alese „camionul internaţional al anului 2022". Caracteristicile premium, inclusiv aerodinamica optimă, propulsoarele foarte eficiente, poziţia excelentă de condus şi finisajul de primă clasă, sunt acum introduse şi în segmentele profesionale şi de distribuţie.

Noile XD şi XDC, lider în domeniu, excelează prin versatilitate cu o gamă extinsă de configuraţii de punţi, configuraţii de transmisie şi variante de cabină extrem de confortabile.

XDC cu 2, 3 şi 4 punţi pentru aplicaţii profesionale şi de construcţii vor deveni disponibile cu tracţiune simplă sau dublă şi sunt proiectate pentru cele mai grele lucrări în condiţii dificile. Camionul robust oferă un unghi de atac mare (25o), o gardă la sol mare (33 - 39 cm), are un design exterior unic, cu o bară de protecţie şi o grilă robuste şi o placă de protecţie din oţel pentru radiator. Transmisia automată TraXon este disponibilă cu setări software dedicate pentru a susţine un comportament de conducere excelent, atât pe şosea, cât şi pe teren accidentat.

**Noul standard de siguranţă**

Designul atractiv al noilor generaţii DAF XD şi XDC este prevăzut cu un parbriz mare şi ferestre laterale mari, cu o linie a plansei de bord ultra-joasă, pentru cea mai bună vizibilitate directă din clasa sa. Acesta se combină cu o poziţie joasă a cabinei cu 17 cm mai redusă decât noul XF şi cu noul „Vision Dashboard”, care este conturat spre parbriz pe partea copilotului. Opţional, este disponibilă o fereastră cu vedere la bordură, care – în combinaţie cu scaunul pliabil al copilotului – oferă o vedere neobstrucţionată asupra pietonilor şi a bicicliştilor de lângă camion , pe partea copilotului.

Pentru o vedere indirectă de primă clasă, noile generaţii DAF XD şi XDC pot fi echipate cu DAF Digital Vision System, care înlocuieşte oglinzile principale şi panoramice. DAF Corner View oferă o vedere maximă de cel puţin 285 de grade în zona din jurul stalpului A al cabinei, pe partea copilotului.

Pentru a spori şi mai mult siguranţa rutieră, DAF City Turn Assist alertează şoferii cu avertismente vizuale şi sonore atunci când alţi participanţi la trafic, precum pietoni, biciclişti, maşini şi motociclete, se află în unghiul mort de pe partea copilotului.

Ca şi în cazul noii generaţii DAF XF, XG şi XG⁺,noile vehicule de clasă mondială, pentru aplicaţii profesionale şi de distribuţie oferă ergonomie excelentă datorită filozofiei DAF, „mâinile pe volan, ochii la drum”. Toate funcţiile legate de conducere sunt acţionate de la volan şi de la manetele coloanei de direcţie. Funcţiile de conducere secundare sunt acţionate de la comutatoare fizice, poziţionate logic pe panoul de bord, la îndemâna şoferului.

Contribuind, de asemenea, la o siguranţă superioară, sistemul de iluminat exterior Full LED reprezintă o dotare standard pentru toate versiunile XD şi XD *C*, pentru cea mai bună vizibilitate posibilă. În plus, este disponibilă o gamă completă de sisteme avansate de asistare a şoferului, inclusiv AEBS de ultimă generaţie, noua frână de remorcă la viteze mici şi asistenţă la frâna de parcare.

**Noul standard în eficienţă**Eficienţa superioara in ceea ce priveste consumul de combustibil şi emisiile reduse de CO2 sunt obţinute prin aerodinamica remarcabilă a cabinei, care este inpartasita cu noua generaţie de camioane XF, XG şi XG + de clasă mondială. Razele mari, parbrizul curbat, etanşarea optimă, camerele digitale în locul oglinzilor şi motorul perfect şi fluxul de aer de sub cabină contribuie la setarea unui un nou standard în eficienţă şi în segmentul de distribuţie şi profesional.

Eficienţa superioara a vehiculelor se realizează şi prin noua transmisie, care include noul motor PACCAR MX-11, o transmisie automată TraXon ca dotare standard, un sistem inteligent de tratare a gazelor de eşapament şi inovaţii pentru puntea spate. Sistemul de management al parcului auto DAF Connect asigură economii de timp prin actualizările la distanta a software-ului.

O gamă extinsă de prize de putere, module şi conectori de ataşare a caroseriei facilitează accesibilitatea excelentă pentru carosier, care este susţinută şi de dispunerea extrem de flexibilă a componentelor pe şasiului, precum EAS, cutia de baterii, rezervorul de AdBlue ® şi rezervoarele de combustibil pentru eficienţă optimă.

**Noul standard în confortul şoferului**Noile generaţii DAF XD şi XDC duc la nivelul următor confortul şoferilor de camioane profesionale şi de distribuţie.

Acces usor in cabina datorită constructiei cu numai două trepte pentru majoritatea versiunilor de distribuţie şi un volan care poate fi deplasat într-o poziţie verticală de parcare. Multiplele posibilitati de reglare ale scaunelor şi ale volanului sunt fără precedent, la fel ca şi spaţiul generos al cabinei cu volume de până la 10 m3 pentru Sleeper High Cab. Cabina Day Cab este echipată ca dotare standard cu un spaţiu interior extins, pentru cel mai înalt confort al şoferului şi un spaţiu de depozitare de primă clasă. Un al treilea scaun sau un frigider mare sunt disponibile ca opţiuni din fabrică.

Noile modele XD şi XDC dispun de acelaşi panou de bord remarcabil, precum noile generaţii de camioane XF, XG şi XG+, inclusiv un panou de instrumente extrem de clar şi complet digital. Ecranul mare de 12” poate fi personalizat în funcţie de preferinţele şoferului. Pentru operarea sistemului opţional de navigaţie DAF şi a gamei largi de sisteme de infotainment DAF, este disponibil şi un afişaj tactil de 10,1”, cu timpi rapizi de reacţie.

Pentru un confort excelent în timpul somnului, cuşetele din cabinele DAF XD şi XDC Sleeper şi Sleeper High au o lungime de cel putin 2.220 mm şi o lăţime de până la 750 mm. Topper-ul cu grosimea de 50 mm introdus pe noua generaţie DAF XF, XG şi XG⁺ este disponibil pentru un confort absolut în timpul somnului.

Condusul şi manevrarea superioare beneficiază de un design complet nou al şasiului in partea frontala, o nouă suspensie a cabinei şi o nouă suspensie pentru puntea spate. Drept urmare, XD şi XDC nu sunt doar un vis în care veţi lucra şi veţi trăi – acesta vă oferă şi plăcerea de a conduce.

**Pregătiţi complet pentru viitor**Odată cu noua generaţie XD, DAF da startul viitorului in transportul profesional şi de distribuţie. Noua generaţie XD se diferenţiază prin calitate, siguranţă, eficienţă şi confort pentru şofer. În acelaşi timp, reprezintă o platformă complet nouă pentru vehicule, pregătită pentru transmisii alternative. În 2023, noul DAF XD va deveni disponibil şi cu grupuri motopropulsoare electrice cu baterie. Aceste vehicule cu emisii zero vor dispune de motoare electrice de la 170 kW (230 CP) până la 350 kW (480 CP) şi o mare varietate de pachete de baterii cu capacităţi totale de până la 525 kW/h. Acestea ofera intervale complet electrice de peste 500 kilometri, în funcţie de aplicaţie.

Noua generaţie DAF XD şi XDC reprezintă cea mai bună alegere posibilă atât pentru operatorii de transport, cât şi pentru şoferi. Noua serie de camioane DAF pentru aplicaţii profesionale şi de distribuţie excelează în versatilitate şi stabileşte noi standarde în ceea ce priveşte calitatea, siguranţa, eficienţa şi confortul.

Noua serie XD va intra în producţie în toamna anului 2022, cu XDC pentru aplicaţii de construcţii şi cu vehiculele XD complet electrice cu baterie urmând în 2023.

Hanovra, 19 septembrie 2022

***Notă numai pentru editori***

Pentru mai multe informaţii:

DAF Trucks N.V.

Departamentul de comunicare corporativă

Rutger Kerstiens, +31 40 214 2874

[www.daf.com](http://www.daf.com)

*Dacă nu mai doriţi să primiţi comunicate de presă de la DAF Trucks N.V., contactaţi pe Saskia van Zijtveld la adresa* *saskia.van.zijtveld@daftrucks.com*